Saksbehandling av klagesaker i Parkeringsklagenemnda

Formål
Beskrive saksgang i Helse Bergen ved behandling av klagesaker i Parkeringsklagenemnda.

Bakgrunn
Helse Bergen sin regulering og håndheving av parkeringsbestemmelser, er fra 1. januar 2017 underlagt Parkeringsforskriften. Dette betyr at alle virksomheter som ilegger kontrollsanksjoner og fjerner kjøretøy, hører inn under Parkeringsklagenemndas kompetanse.
Klager (eier/fører) skal først klage til virksomheten. Dersom ikke medhold hos virksomheten eller ved manglende svar, kan klager bringe saken inn for Parkeringsklagenemnda.

Saksbehandling i Helse Bergen

Hospitaldrift Sikkerhet er ansvarlig for regulering og håndheving av parkeringsbestemmelser på Helse Bergen sin eiendom på HUS området, Sandviken sykehus, Bjørgvin dps.

Hospitaldrift Sikkerhet og Drift/teknisk kundesenter skal i samarbeid overvåke saksbehandlingen i Parkeringsklagenemndas elektroniske saksbehandlingssystem, og behandle klager som førsteinstans ved Helse Bergen.

Forkynning av avgjørelse i Parkeringsklagenemnda sendes per post til virksomheten. Denne skal journalføres i Helse Bergens saksarkiv (ePhorte) ved mottak og settes på Foretaksledelsen som ansvarlig.

Foretakssekretariatet har ansvar for at kvittering dateres og signeres av administrerende direktør og returneres til Parkeringsklagenemnda enten per brev eller e-post. Foretakssekretariatet skal påse at Nemndas avgjørelse journalføres sammen med kvitteringen. Foretakssekretariatet skal sende kopi av kvittering til enhetsleder Hospitaldrift Sikkerhet.

Dersom Helse Bergen får medhold i saken, er Drift/teknisk kundesenter i samarbeid med Regnskap ansvarlig for at det eventuelt sendes påkrav/purring på forfalt og ubetalt kontrollavgift. Ved forstsatt betalingsnekt kan jurist i Foretakssekretariatet være behjelpelig med vurdering av og eventuell bistand til tvangsinndrivelse via namsmannen.

Dersom Helse Bergen ikke får medhold, må det foreligge helt spesielle grunner for å bringe saken inn for tingretten. Tidsfristen er fire uker etter mottatt forkynning.
Jurist i Foretakssekretariatet saksbehandler et eventuelt søksmål i samarbeid med Drift/teknisk divisjon og Hospitaldrift Sikkerhet. Spørsmålet om søksmål skal reises avgjøres av styreleder og administrerende direktør.

Lenker:

Parkeringsklagenemnda

Brukerveiledning - Saksbehandlingssystem for P-selskaper
Informasjon til Parkeringsvirksomheter ifm oppstart av Parkeringsklagenemnda 1. jan 2017